Diari Oficial de la Generalitat Valenciana


Sumari del DOGV 6829, del 30-07-2012 (2012/7199)

RESOLUCIÓ de 12 de juliol de 2012, del conseller de Justícia i Benestar Social, per la qual s'amplia el termini de resolució establit en L'orde 24/2011, per la qual es convoquen, per a l'any 2012, subvencions a organitzacions no governamentals per al desenrotllament (ONGD), per al cofinançament de projectes i microprojectes de codesenrotllament.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6829

Data del DOGV
:   30-07-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/7199


Data del document
:   12-07-2012

Organisme emissor
:   Conselleria de Justícia i Benestar Social

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 12 de juliol de 2012, del conseller de Justícia i Benestar Social, per la qual s'amplia el termini de resolució establit en L'orde 24/2011, per la qual es convoquen, per a l'any 2012, subvencions a organitzacions no governamentals per al desenrotllament (ONGD), per al cofinançament de projectes i microprojectes de codesenrotllament. [2012/7199]  
Mitjançant l'Orde 24/2011, de 30 de desembre de 2011, de la Conselleria de Justícia i Administracions Publiques, van ser convocades subvencions a les organitzacions no governamentals de desenrotllament, per al cofinançament de projectes i microprojectes de codesenrotllament.  
D'acord amb l'article 28 del Decret 135/2010, de 10 de setembre, pel qual s'aproven les bases per a la concessió d'ajudes en matèria de cooperació internacional per al desenrotllament, el termini màxim per a dictar i notificar la resolució de concessió de subvencions és de sis mesos, comptador des de la data de publicació de l'orde de convocatòria en el Diari Oficial de la Comunitat Valenciana. Una vegada transcorregut el termini esmentat sense que s'haja dictat i notificat la resolució, les peticions s'entendran desestimades per silenci administratiu.  
Atés que està molt pròxim l'acabament del termini de resolució establit en la convocatòria, i atés que esta no ha sigut resolta, d'acord amb el que establix l'article 49 de la Llei 30/1992, i amb la finalitat que no operen els efectes del silenci administratiu esmentat, resolc:  
  
  
Primer  
Ampliar en tres mesos el termini de resolució establit en l'article 28 del Decret 135/2010, de 10 de setembre, pel qual s'aproven les bases per a la concessió d'ajudes en matèria de cooperació internacional per al desenrotllament, i en l'orde de la convocatòria.  
  
Segon  
Ordenar la publicació en el Diari Oficial de la Comunitat Valenciana, a l'efecte de notificar a les possibles persones interessades el contingut d'esta resolució, d'acord amb l'article 59 i 60 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
  
València, 12 de juliol de 2012.- El conseller de Justícia i Benestar Social: Jorge Cabré Rico